钦定古今图书集成/明伦汇编/官常典/第539卷 > 刘昭
## 钦定古今图书集成/明伦汇编/官常典/第539卷 > 刘昭

按《明外史史昭传》：“昭，全椒人。永乐五年，以都指挥同
知往朵甘乌思藏，建置驿站。还至灵藏，番贼邀劫，昭
率所部败之，进都指挥使，镇守河州。迁都督佥事，副
陈怀讨平松潘寇，加都督同知，移西宁，复镇河州，又
兼辖西宁。中官使西域罕东酋札儿加邀杀，夺玺书
金币以去。命昭副甘肃总兵官刘广讨之。昭等遣指”
挥祁贤先以轻骑觇贼，贤渡毕力术江，抵普禄，招谕
之。札儿加请还所掠书币，贡马赎罪。帝以穷寇不足
深治，纳其贡。